stanford-oval/wikipedia huggingface dataset:
North Bergen
Talous

North Bergen on yksi New Yorkin metropilialueen liikenteen keskuksista. Kotitalouksien keskimääräiset vuosittaiset ansiot North Bergenissä aikavälillä 2014–2018 olivat 61 734 USD ja henkilöä kohden 29 383 USD. 14,4 % väestöstä eli köyhyysrajan alapuolella.
Väestö

Vuonna 2020 North Bergenin 63 361 asukkaasta valkoisia oli 28,0 %, aasialaisia 6,9 %, mustia 3,2 % ja alkuperäisasukkaita 1,7 %. Asukkaista 35,5 % kuului johonkin muuhun rotuun ja 24,6 % asukkaista kuului kahteen tai useampaan rotuun. 70,9 % asukkaista oli hispaanoja tai latinoja. Asukkaista 74,9 % puhui kotonaan jotain muuta kieltä kuin englantia ja 50,0 % asukkaista oli syntynyt ulkomailla.
Kuvia kunnasta

Näkymää North Bergenin suunnasta Manhattanille.
James P. Braddock -puisto North Bergenissä.
Aiheesta muualla

Kuvia tai muita tiedostoja aiheesta North Bergen Wikimedia Commonsissa
New Jerseyn osavaltio
| --- | --- |
Alueet:   Central Jersey  Delaware Valley  Jersey Shore  Meadowlands  North Jersey  Pine Barrens  Shore Region  Skylands Region  South Jersey  New Yorkin metropolialue  Tri‑State Region 
Huomattavat kaupungit ja kunnat:   Atlantic City  Bayonne  Camden  Clifton  Edison  Elizabeth  Hackensack  Hoboken  Jersey City  Lakewood  Newark  New Brunswick  Ocean City  Paterson  Perth Amboy  Trenton (pääkaupunki)  Vineland  Woodbridge 
Piirikunnat:   Atlantic  Bergen  Burlington  Camden  Cape May  Cumberland  Essex  Gloucester  Hudson  Hunterdon  Mercer  Middlesex  Monmouth  Morris  Ocean  Passaic  Salem  Somerset  Sussex  Union  Warren 
Kunnantalo.
Onnenruudut

| Onnenruudut |
| --- | --- |
Tyyli:  visailuohjelma
Kestoaika:  22 minuuttia
Pääosissa:  Olli Keskinen 1. ja 2 kausien juontaja (1997–1998) Päiviö Pyysalo 3. kauden juontaja (1999)
Alkuperämaa:  Suomi
Alkuperäiskieli:  suomi
Verkko:  MTV3
Esitetty:  19. toukokuuta 1997 – 27. elokuuta 1999
Tuotantokausia:  3
Jaksoja:  190
Lavastaja(t):  Kirsti Kasnio
Aiheesta muualla
IMDb 
Onnenruudut oli suomalainen MTV3-kanavalla vuosien 1997–1999 kesäkausilla esitetty visailuohjelma. Visailuohjelma perustui brittiläiseen tietokilpailuformaattiin Wipe Out. Ohjelmaan jaksoja tehtiin kolmen vuoden aikana kaiken kaikkiaan 190 kappaletta.
Ohjelman elinkaaren aikana oli kaksi eri juontajaa: kahdella ensimmäisellä kaudella (1997–1998) Olli Keskinen, ja kolmannella kaudella (1999) Päiviö Pyysalo. Onnenruutujen lavastuksesta vastasi Kirsti Kasnio.
Nätki

Nätki on Savonlinnan kaupungin lähiö.
Historiaa

Nätkin lähiö sijaitsee Kyrönsalmen itäpuolella. Asemakaava laajeni vuonna 1936 Savonlinnassa kaupunginvaltuuston päätöksellä Pääskylahteen, koska Schaumanin työntekijöiden asuntotilannetta haluttiin kohentaa kaupungin itäosissa. Asutus ryhtyi laajenemaan Nätkille, jonka kehitykseen vaikuttivat keskeisesti vuonna 1917 rakennettu Pääskyniemen telakka, vuonna 1918 käynnistynyt Lypsyniemen konepaja ja vuonna 1921 toimintansa aloittanut Schaumanin vaneritehdas. Teollisuus ja tarvitsema työvoima asettuivat Nätkille ja sen lähialueelle.
Talvisodan jälkeen alkoi Nätkin kasvun aika, sillä yksityiset henkilöt, Schauman-yhtiö ja kaupunki ryhtyivät rakentamaan asuntoja Inkerinkylään. Osa asuinrakennuksista oli Ruotsista saatuja lahjoitustaloja. Inkerinkylä sai nimensä Neuvostoliitosta paenneista inkeriläisistä, jotka asuttivat aluetta väliaikaisesti, kunnes osa heistä jatkosodan jälkeen pakkosiirrettiin Neuvostoliittoon. Vuonna 1945 Pääskylahteen hyväksyttiin asemakaavamuutos, joka painotti omakotiasumista kerrostaloasumisen sijaan. Asutuksen laajentuessa jälleenrakennuksen aikana Nätkistä tehtiin vuonna 1956 XII kaupunginosa.
Sodan jälkeen teollisuus vain laajeni Nätkillä, sillä Karkulahden ääreen rakennettiin Rauma-Repolan telakka-alue, joka idän kaupan romahtamisen seurauksena muutettiin 1990-luvulla teollisuusalueeksi.
Nykyisyys

Nykyisin Nätkillä esiintyy kaikkia rakennusmuotoja omakotitaloista rivi- ja kerrostaloihin. Siellä toimii katsastusasema, pizzeria ja K-market.
Tunnettuja nätkiläisiä

taiteilija Paavo Pelvo (s. 1947)
jääkiekkoilija Arto Heiskanen (s. 1963)
jääkiekkoilija Jarmo Myllys (s. 1965)
jääkiekkoilija Tuomas Vänttinen (1983)
jääkiekkoilija Tuukka Rask (s. 1987)
jääkiekkoilija Joonas Rask (s. 1990)
jääkiekkoilija Teemu Vänttinen (s. 1974)
Nybyn tuulivoimapuisto

| Nybyn tuulivoimapuisto |
| --- | --- |
Valtio:  Suomi
Sijainti:  Ii
Koordinaatit:  65°30′22″N, 25°20′10″E
Sähköverkkoon:  2014 
Valmistunut:  2015 
Perustaja:  Fortum, Taaleritehdas 
Rakennuttaja:  Taaleritehdas 
Omistaja:  sijoitusyhtiö (2020–) 
Operaattori:  Taaleritehdas
Tuulivoimapuisto
Tyyppi:  maatuulivoimalaitos
Sähköasema:  1 
Liittymisjännite:  110 kV 
Korkeus:  15–22 m 
Pinta-ala:  1,0 km² 
Tuulivoimalat:  8 × Nordex N117 (2,4 MW) 
Kapasiteetti:  19,2 MW  
Vuosituotanto:  78 GWh 
 fiNybyn tuulivoimapuisto 
Nybyn tuulivoimapuisto on Pohjois-Pohjanmaalla Iin Olhavan Nybyssä sijaitseva tuulivoimapuisto, jossa toimii 8 tuulivoimalaitosta. Niiden kokonaiskapasiteetti on 19 megawattia ja vuosituotanto on noin 78 gigawattituntia . Tuulivoimapuiston on rakentanut Taaleritehdas, sen omistaa eteläkorealainen sijoitusyhtiö ja sitä operoi Taaleritehdas .
Yleistä

Nybyn tuulivoimapuisto sijaitsee Olhavan pohjoispuolella Nybyn kohdalla valtatiestä 4 haarautuvan tien varrella. Tuulivoimapuiston kaakkoispuolelle rakennettiin valmiiksi hieman ennen Olhavan tuulivoimapuisto, joka on Oulu-Tornio-rautatien suuntaisena jatkeena tälle tuulipuistolle. Luoteispuolella sijaitsee Myllykankaan tuulivoimapuisto, jossa toimii 22 tuulivoimalaa. Itäpuolelle on rakennettu 12 tuulivoimalan Palokankaan tuulipuisto. Voimala-alueen metsäautoteitä perusparannettiin tuulipuistoa rakennettaessa ja Olhavan tuulipuistoon on tieyhteys täältä. Tuulipuiston kuudelle tuulivoimalaitokselle on oma tiensä ja kaksi muuta sijaitsevat Nybystä tulevan tien varressa. Tuulipuiston pituus on 2,7 kilometriä, leveys 0,7 kilometriä, ja kaikki voimalaitokset sisällensä sulkevan alueen pinta-ala on 1,0 neliökilometriä.
Tuulivoimalaitokset ovat saksalaisen Nordexin valmistamaa Gamma-luokan N117-mallia, jonka tuuliturbiinin halkaisija 117 metriä ja jonka kapasiteetti on 2,4 megawattia.  Voimalat sijaitsevat 15–22 metrin korkeudella mpy.
Voimaloiden tuottama sähkö johdetaan maakaapeleissa alueen kaakkoispuolella sijaitsevalle sähköasemalle. Sieltä tuotettu sähkön jännite nostetaan 110 kilovoltin jännitteellä voimala-alueen ohittavaan sähkölinjaan.
Historiaa > Suunnittelu ja rakentaminen

Tuulivoimapuistohankkeen ensimmäinen omistaja oli Fortum, joka oli suunnitellut rakentavansa alueelle kahdeksan kolmen megawatin tuulivoimalaitosta noin 500 hehtaarin alueelle. Pohjois-Pohjanmaan ELY-keskus päätti tuolloin, ettei hanke vaati YVA-menettelyä. Sopimukset maanomistajien kanssa olivat valmiit, kun Fortum päätti myydä hankkeen Taaleritehtaalle talvella 2011–2012 . Tarkoituksena oli aloittaa voimala-alueen rakentaminen vuonna 2013. Taaleritehdas käytti siihen rahaston Taaleri Tuulitehdas I:n varoja, jolla rakennettiin samaan aikaan Kirkkokallion- ja Myllykankaan tuulivoimapuistoihin. Tuulipuiston osayleiskaavan luonnos oli nähtävillä heinä-elokuussa 2012 ja ehdotukset syys-lokakuussa ja marras-joulukuussa 2012. Osayleiskaava hyväksyttiin Iin kunnanvaltuustossa maaliskuussa 2013  ja tuulivoimalaitokset tilattiin Nordexilta elokuussa 2013.
Tuulivoimapuisto alkoi tuottaa sähköä kantaverkkoon joulukuussa 2014, jolloin oli pystytetty seitsemän voimalaitosta ja viimeinen eli kahdeksas valmistui vuoden 2015 puolella.
Historiaa > Uutisia

Taalerin hallinnoimat rahoitusportfoliot Tuulitehdas I ja II päättivät myydä omistusosuutensa Nybyn- ja Myllykankaan tuulivoimapuistosta eteläkorealaiselle Hana Financial Investmentsin ja Korea Investments & Securitiesin johtamalle sijoittajaryhmälle. Kauppa toteutui tammikuussa 2020.
Once Upon A...

| Once Upon A> .. Cinderella |
| --- | --- | --- |

Kokoelmalevyn tiedot
 Äänitetty : 1986–1994
 Julkaistu: 1997
 Tuottaja(t): useita
 Levy-yhtiö: Mercury Records
Cinderellan muut julkaisut
| Looking Back 1997 | Once Upon A... 1997 | Live at the Key Club 1999 |
Once Upon A... on yhdysvaltalaisen glam rock -yhtye Cinderellan kokoelma-albumi vuodelta 1997. Albumi kattaa yhtyeen tunnetuimmat hitit vuosilta 1986–1994.
Kappalelista

Shake Me – 3.42
Nobody's Fool – 4.47
Somebody Save Me – 3.14
Gypsy Road – 3.54
Don't Know What You Got (Till It's Gone) – 5.54
The Last Mile – 3.47
Coming Home – 4.54
Shelter Me – 4.46
Heartbreak Station – 4.28
The More Things Change – 4.21
Love's Got Me Doin' Time – 5.20
Hot and Bothered – 3.56
Trough The Rain – 5.05
War Stories – 4.59
Move Over – 3.45
Olof Erland

Erland Oslossa vuonna 2003.
Olof Erland (s. 16. helmikuuta 1944 – 23. toukokuuta 2013) oli ahvenanmaalainen poliitikko. Hän istui maakuntapäivillä vuosina 1991–1999 ja jälleen vuodesta 2007 vuoteen 2011, jolloin hän jäi valitsematta uudelleen. Hän oli maakuntahallituksessa talous- ja Pohjoismaisen yhteistyön ministeri vuosina 2001–2003. Erland edusti Ahvenanmaan liberaaleja ja hän johti puoluettaan vuosina 1992–2003.
Erland oli Pohjoismaiden neuvoston jäsen 1995–2001. Hän toimi myös Ahvenanmaan varamaaneuvoksena.
Erland oli naimisissa Viveka Erikssonin kanssa.
Aiheesta muualla

Profiili maakuntapäivien sivuilla (Arkistoitu – Internet Archive) (ruotsiksi)
Nuquí

| Nuquí |
| --- | --- |

 Lippu
 fiNuquí 
 5°42′25″N, 77°16′12″W 
Valtio:   Kolumbia
Departmentti:  Chocó
Perustettu:  1917
Väestö
Väkiluku:  n.8 000
 www.nuqui-choco.gov.co 
Kolumbia - Chocó - Nuquí
Nuquín lentokenttä
Auringonlasku Tribugánlahdella
Nuquí on noin 8 000 asukkaan kunta Kolumbiassa, joka sijaitsee Chocón departementissa, Tyynen valtameren alueella. Departementin pääkaupunki on Quibdó, jonne on matkaa noin 184 kilometriä. Naapurikuntia ovat Bahía Solano, Bajo Baudó ja Alto Baudó. Enemmistö Nuquín asukkaista on afrokolumbialaisia. Alueella on myös huomattava alkuperäisasukkaiden vähemmistö. Valtaosa asukkaista on miehiä. Turvallisuustilanteen on sanottu hieman heikentyneen vuoden 2017 aikana. Infrastruktuuri on vaatimatonta. Köyhyys on edelleen laajaa.
Historia ja talous

Nuquí perustettiin vuonna 1917. Kunnan talous nojaa pääasiassa kalastukseen sekä maa- ja karjatalouteen. Suunnitelmien mukaan Panamericana-valtatie tulisi tulevaisuudessa kulkemaan Nuquín kunnan poikki.
Ilmasto

Nuquín ilmasto on trooppista. Keskilämpötila on 26 astetta. Vuosittain sataa 6 026 millimetriä. Runsaimmat sateet ajoittuvat elokuulle. Kuivinta on helmikuun aikoihin.
Nähtävyydet

Natural Ensenada de Utrían kansallispuisto on merkittävä vierailukohde. Alue kuuluu myös valaiden vaellusreitille. Valaiden vaellusaika alueella on heinäkuun aikoihin. Turismi on vielä lapsenkengissään.
Liikenne

Nuquíssa ei ole autoliikennettä, ainoastaan joitakin työajoneuvoja on käytössä. Taajamassa ajetaan polkupyörillä, moottoripyörillä ja moottoripyötätakseilla.
Lentokenttä on aivan keskustassa. Tärkeimmät lentoyhteydet ovat Quibdosta ja Medellinistä.
Laivaliiknnettä (rahtilaivoja) kulkee Buenaventuraan. Tyynenmeren rannan lähikyliin on moottoriveneyhteyksiä.
Aiheesta muualla

Semana
El Tiempo
Novair

| Novair |
| --- | --- |

 IATA: N9  –  ICAO: NVR 
Kutsukoodi:  NAVIGATOR
Perustettu:  1997
Laivaston koko:  2
Kohteiden määrä:  Charter yhtiö
Solmukohdat:  Tukholman lentoasema
Kotipaikka:   Tukholma, Ruotsi
Yhtiön sivut:  https://www.novair.se/
Novairin Airbus A321.
Novair (Nova Airlines AB) on Tukholmassa kotipaikkaansa pitävä ruotsalainen charter-lentoyhtiö. Se operoi lomalentoja Tukholmasta muun muassa Välimeren maihin, Kanariansaarille ja Thaimaahan. Yhtiön kotikenttänä toimii Arlandan lentoasema.
Yhtiö perustettiin vuonna 1997 ja se aloitti toimintansa saman vuoden marraskuussa. Yhtiön on omistanut 1.1.2001 lähtien sveitsiläinen matkailualan yritys Kuoni Travel, joka toimii Ruotsissa Apollo- toiminimellä ja Suomessa nimellä Apollomatkat.
Yhtiö lentää nykyisin kahdella Airbus 321 Neolla lomalentoja myös Suomesta. Lentoja on esimerkiksi Helsingistä ja eri maakunta kentiltä, kuten Lappeenrannasta.
Tunnukset

IATA: N9
ICAO: NVR
Kutsukoodi: Navigator
Laivasto

Novairin laivastoon kuului toukokuussa 2019 seuraavat koneet. Keski-ikä laivastolle on kaksi vuotta.
2 kpl Airbus A321 NEO
Aiheesta muualla

Novair (Arkistoitu – Internet Archive)
Novairin laivasto
Novairin Airbus 321-NEO laskeutumassa Lappeenrannan lento-asemalle.
Opetussuunnitelman perusteet

Opetussuunnitelman perusteet ovat Suomen perus- ja lukio-opetuksessa Opetushallituksen laatima kansallinen normi, jonka mukaan jokaisen opetuksen järjestäjän on laadittava opetussuunnitelma.
Opetussuunnitelman perusteet perustuvat perusopetuslakiin ja muuhun lainsäädäntöön. Koulutuksen järjestäjien on noudatettava opetussuunnitelman perusteita. Niissä määrätään opetussuunnitelman sisällöstä, opetettavien oppiaineiden tavoitteista ja keskeisistä sisällöistä, opiskelun tuen järjestämisestä, maahanmuuttajataustaisten oppilaiden opetuksesta sekä oppilasarvioinnista ja todistuksista. Oppilasarviointia varten on määritelty hyvän osaamisen kuvaukset ja annettu päättöarvioinnin kriteerit.
Peruskoulun alkuvaiheessa ei ollut opetussuunnitelman perusteita, vaan koko Suomessa käytettiin valtakunnallista opetussuunnitelmaa nimeltään Peruskoulun opetussuunnitelma, POPS. Ensimmäiset peruskoulun opetussuunnitelman perusteet laadittiin vuonna 1985. Tästä alkaen perusteet on uudistettu kymmenen vuoden välein: 
Peruskoulun opetussuunnitelman perusteet 1994, Perusopetuksen opetussuunnitelman perusteet 2004 ja Perusopetuksen opetussuunnitelman perusteet 2014.
Opetussuunnitelman perusteet 2014

Opetushallitus antoi vuoden 2014 lopulla perusteet, joiden pohjalta otetaan vuonna 2016 käyttöön perusopetuksen uusi opetussuunnitelma. Perusteissa korostetaan oppilaan aktiivista roolia, vuorovaikutustaitoja ja laaja-alaista osaamista. Asiakirjaan on kirjattu tulevaisuudessa tarvittavia laaja-alaisia taitoja, kuten kulttuurinen osaaminen, ajattelu ja oppiminen, opiskelu- ja työelämässä tarvittava osaaminen sekä monilukutaito, jolla tarkoitetaan kykyä erilaisten tekstien tulkintaan ja tuottamiseen, taitoa toimia tekstien kanssa monissa tilanteissa ja erilaisissa tehtävissä. Monilukutaito on kykyä hankkia, muokata, tuottaa, esittää ja arvioida tietoja eri muodoissa ja erilaisten välineiden avulla. Monilukutaidon tarkoittamaan teksti-käsitteeseen sisältyy monenlaisia viestejä, kuten liikennemerkki, kartta, musiikkivideo, matemaattinen todistus ja romaani.
Oligofagi

| --- | --- |
:  Määritelmä: sellainen hyönteislaji, jonka toukka käyttää ravintonaan vain muutamia (kreik. oligos) lähisukuisia kasvilajeja 
: Wikipediassa ei tällä hetkellä ole varsinaista artikkelia aiheesta Oligofagi. Katso oligofagi Wikisanakirjasta, vapaasta sanakirjasta.  Voit aloittaa aihetta käsittelevän artikkelin Wikipediaan , mutta kirjoita enemmän kuin vain sanakirjamääritelmä.
Once Upon a Star

| Once Upon a Star Bay City Rollers |
| --- | --- | --- |

Studioalbumin tiedot
 Julkaistu: toukokuu 1975
 Formaatti: LP-levy, C-kasetti
 Tyylilaji: teinipop
 Kesto: 51.19
 Levy-yhtiö: Bell Records
Listasijoitukset
  Yhdistynyt kuningaskunta #1   Australia #4
Bay City Rollersin muut julkaisut
| Rollin' 1974 | Once Upon a Star 1975 | Wouldn't You Like It? 1975 |
Once Upon a Star on skotlantilaisen teinipopyhtye Bay City Rollersin toinen studioalbumi, joka julkaistiin toukokuussa 1975. Levy-yhtiö on Bell Records.
Albumin tunnetuimpia on aloituskappale "Bye Bye Baby". Tämä versio Four Seasonsin kappaleesta julkaistiin myös singlenä, ja se pysyi Britannian listaykkösenä kuusi viikkoa ja myi miljoona kappaletta keväällä 1975.
Itse albumi oli myös parhaimmillaan listaykkösenä. Esimerkiksi
12. elokuuta 1975 albumi oli Yhdistyneen kuningaskunnan listalla sijalla neljä kuten edelliselläkin viikolla. Listaviikkoja oli takana 17. Yhtyeen edellinen, esikoisalbumi Rollin' oli myös noussut edellisen viikon sijoituksesta 20 sijalle 14. Tällä levyllä oli listaviikkoja 46 ja korkeimmillaan sekin oli ollut ykkösenä.
Kappalelista

Bye Bye Baby – 2.50
The Disco Kid – 3.16
La belle Jeané (UK Version) – 4.01
When Will You Be Mine? – 2.32
Angel Baby – 3.52
Keep on Dancing (Les McKeown Version) – 2.42
Once Upon a Star – 3.00
Let's Go – 3.28
Marlina – 3.01
My Teenage Heart – 2.31
Rock and Roll Honeymoon – 2.45
Hey, Beautiful Dreamer – 3.52
All of Me Loves All of You – 3.07
The Bump – 2.35
Keep On Dancing (Single Version) – 2.10
Alright – 2.07
It's for You – 3.26
Lähteet ja viitteet

↑   New Musical Express Charts. New Musical Express, 16.8.1975, s. 4.  Lontoo:  IPC Magazines Ltd.
↑  Once Upon A Star Spotify. Viitattu 2.9.2023. (englanniksi)
The Driftersin singlen There Goes My First Love (Bell Records 1 C 006-96 819, 1975) kansipaperi.
Oligolimax cerigottana

| Oligolimax cerigottana> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Nilviäiset Mollusca
Luokka::  Kotilot Gastropoda
Lahko::  Maakeuhkokotilot Stylommatophora
Heimo::  Lasikotilot Vitrinidae
Alaheimo::  Plutoniinae
Suku::  Oligolimax
Laji::  cerigottana
Kaksiosainen nimi
 † Oligolimax cerigottana  E. Gittenberger, 1992 
Synonyymit
 Vitrina (Oligolimax) cerigottana E. Gittenberger, 1992 
Infobox OKNimi-testi OK: 
Oligolimax cerigottana on sukupuuttoon kuollut lasikotiloiden (Vitrinidae) heimoon kuuluva kotilolaji. Sen pleistoseenilta peräisin olevia fossiileja on löydetty Välimeressä sijaitsevalta ja Kreikalle kuuluvalta Antikytheran saarelta.
Olof Eneroth

| Olof Eneroth |
| --- | --- |
 Olof Eneroth
Henkilötiedot
Syntynyt: 1825
Kuollut: 1881 (55–56 vuotta)
Kansalaisuus:  Ruotsi
Ammatti:  kirjailija
Kirjailija
Äidinkieli: ruotsi
Tuotannon kieli: ruotsi
Aiheesta muualla
Löydä lisää kirjailijoitaKirjallisuuden teemasivulta
Per Olof (Olli) Emanuel Eneroth (1825–1881) oli ruotsalainen kirjailija ja pomologi.
Eneroth oli Ruotsin puutarhayhdistyksen koulun ja puutarhan johtaja 1858–1863. Ruotsin akatemia myönsi hänelle 1846 toisen palkinnon runoelmasta Hake Sjökonung ja 1856 kokoelmasta Dikter. Hän on julkaissut myös kaksi sarjaa tutkielmia Litteratur och konst (1860 ja 1876), Holland, några drag till en kulturbild (1860), tekstit kuvateokseen Herregårdar och Slott uti Södermanland (1864–1869) ja Dikter och smärre prosaiska stycken (1881). Hän kirjoitti aikakauskirjoihin nuorison kasvatusta ja kansansivistystä sekä naissivistyksen kohottamista käsitteleviä artikkelisarjoja ja lahjoitti siinä tarkoituksessa 100 000 kruunua Stockholms högskolalle kasvatustieteen professuurin perustamiseen.
Eneroth oli aikanaan merkittävä vaikuttaja Ruotsin puutarha-alalla. Hän on kirjoittanut muun muassa Ruotsin pomologian perusteoksen Handbok i svensk pomologi (1864–1866) ja sille jatkoa Bidrag till Europas Pomona vid dess nordgräns (1880).
Suomennettu teos

Kasvutarha-kirja rahvaan hyödyksi, ruotsiksi kirjoitettu Olli Enerothilta, suom. Fredrik August von Platen; G. W. Wilén 1860. (2. painoksen, 1883, nimiösivulla: "Jaetaan maksotta Sanomia Turusta tilaajoille wuodelta 1883. Seuraa n:o 50.")
Aiheesta muualla

Kuvia tai muita tiedostoja aiheesta Olof Eneroth Wikimedia Commonsissa
Nybroånin vesistö

Ruotsin päävesistöalueet
Nybroånin vesistö (ruots. Nybroåns avrinningsområde, vesistöaluetunnus 89) muodostuu Itämeren Juutinraumaan laskevan Nybroånin ja sen sivujokien yhteisestä valuma-alueesta, jonka kokonaispinta-ala on 316 neliökilometriä. Se on yksi Ruotsin päävesistöalueista ja sen valuma-alue sijaitsee kokonaan Ruotsissa.
Pääuoma

Vesistön pääuomana on sen alajuoksulla nimikkojoki Nybroån, joka on 11 kilometriä pitkä. Joki muodostuu kahden joen Fyleånin ja Örupsånin yhtymisestä toisiinsa. Pääuoma, jonka kokonaispituus on noin 40 kilometriä, muodostuu seuraavasti. Se alkaa Fågeltoftasta pelto-ojana, joka jatkaa johto-ojana Trydeånina kohti etelää. Uoma kääntyy lounaaseen päin ja yhtyy Fyledalenissa Fyleåniin. Fyleån on Fyledalenissa virtaava uoma, jonka virtaus ei riitä pääuoman asemaan, joten sen latvaosuus jää pääuoman sivu-uomaksi. Pääuoma kohtaa Nedrabyssä Örupsånin, ja jatkaa Nybroånin nimellä mereen asti. Joki laskee Juutinramaan noin 0,1 kuutiokilometriä vettä vuodessa.
Vesistön valuma-alue

Nybroånin vesistö sijaitsee Skånen eteläkärjessä alueella, jossa on paljon ojien ja purojen pieniä valuma-alueita. Tämä vesistö on valittu päävesistöksi siksi, että sen valuma-alueen pinta-ala ylittää ennalta asetetun 200 neliökilometrin rajan. Kaikki muut sen ympäristössä olevat vesistöt, Höje ån vesistöä (tunnus 91) lukuun ottamatta, eivät ylitä rajaa.
Vesistön valuma-alue > Valuma-alueen piirteitä

Valuma-alueen maaperän yleisimmät maalajit ovat moreeni (11,1 %), turve (2,5 %), kalliomaa (0,2 %), hiekka ja sora (6,3 %), multamaa (39,4 %), savimaa (35,4 %) ja jäätikköjokijäänteet (3,7 %). Alueen maankäyttöä esittävät maiden käyttöluokitukset, joiden mukaan alueella on metsämaita (9,4 %), soita ja kosteikkoja (1,1 %), viljelymaita (75,0 %), taajamia ja pinnoitettuja alueita (3,9 %) sekä joutomaita (10,6 %). Näiden lisäksi on 0,1 % vesistöjä.
Vesistön valuma-alue > Virtaamia

SMHI on julkaissut tilastossaan Nybroånin virtaamien päivittäiset keskivirtaamat vuosilta 1981–2013. Niiden mukaan joen suiston lähellä sijaitsevassa mittauspisteessä joen keskivirtaama (MQ) on 3,07 kuutiometriä sekunnissa (m³/s), keskiylivirtaama (MHQ) on 19,8 m³/s ja keskialivirtaama (MNQ) on 0,32 m³/s . Toisen lähteen mukaan joen keskivirtaama on 2,95 m³/s ja keskiylivirtaama (MHQ) on 21 m³/s . Suurin kuukausittainen keskivirtaama 93,7 m³/s on mitattu tammikuussa 2013 ja pienin 0,2 m³/s joulukuussa 2005. Viereinen kaavio esittää SMHI:n julkaiseman tilaston kuukausittaisten keskivirtaamien arvoista lasketut keskiarvot.
Vesistön valuma-alue > Sivu-uomia

| Sivu-uoman nimi   | Yhtyy Nybroån (km suusta) | Pääuoman kohta   | Pituus (km)   | Virtaama (MQ m³/s)   | Valuma-alue (km²)   | Lähteet     |
| --- | --- | --- | --- | --- | --- | --- |
| Örupsån | 11 | Nybroån | 21 |  | 69 | 1,1,1,1,-,1 |
| Kulleån | 19 | Fyleån |  |  |  | 1,1,1,-,-,- |
| Fyleån | 21 | Trydeån |  |  |  | 1,1,1,-,-,- |
| Snavabäcken |  | Trydeån |  |  |  | 1,-,1,-,-,- |
| Rödjebäcken |  | Trydeån |  |  |  | 1,-,1,-,-,- |

Lähteet: 1 =
Käännös suomeksi
Oleh Sentsov

| Oleh Sentsov |
| --- | --- |

Henkilötiedot
Syntynyt: 13. heinäkuuta 1976 Simferopol, Ukrainan SNT, Neuvostoliitto
Kansalaisuus:  ukrainalainen venäläinen (kyseenalainen)
Ammatti:  elokuvaohjaaja
Aiheesta muualla
IMDb 
Oleh Hennadijovytš Sentsov (ukr. Олег Геннадійович Сенцов, ven. Олег Геннадьевич Сенцов, Oleg Gennadjevitš Sentsov; 13. heinäkuuta 1976 Simferopol, Ukraina) on ukrainalainen elokuvaohjaaja. Venäjä pitää häntä Venäjän kansalaisena. Etniseltä taustaltaan Sentsov on venäläinen. Hän oli 2015–2019 vankina Venäjällä terrori-iskun suunnittelusta. Vankeusaikanaan hän sai Euroopan unionin Saharov-palkinnon. Sentsov vapautettiin syyskuussa 2019, kun Ukraina ja Venäjä tekivät vankivaihtokaupan.
Sentsovin ensimmäinen elokuva Gaamer valmistui 2012. Se esitettiin São Paulon elokuvajuhlilla 2012.
Krimillä asunut Sentsov on poliittisesti aktiivinen. Venäjän turvallisuuspalvelu FSB epäilee häntä terroritekojen valmistelusta ja Oikea sektori -liikkeeseen kuulumisesta. FSB pidätti hänet 11. toukokuuta 2014 kotoa Simferopolista, josta hänet vietiin Moskovaan oikeudenkäyntiä varten. Euroopan elokuva-akatemian jäsenet, muun muassa Aki Kaurismäki, ovat lähettäneet Vladimir Putinille ja useille muille venäläisille johtajille kirjeen, jossa vaaditaan selvitystä Sentsovin tilanteesta. Ennen tuomioistuimen päätöstä Elokuva-akatemia lähetti uuden kirjeen. Hänen tukijoihinsa kuuluu myös Pedro Almodóvar.